Euroopa Liidu Teataja L 280 , 04/11/2000 Lk 0046 - 0051



Komisjoni otsus, 20. oktoober 2000, millega kehtestatakse Venezuelast pärit kalatoodete impordi eritingimused (teatavaks tehtud numbri K(2000) 3056 all) (EMPs kohaldatav tekst) (2000/672/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11, ning arvestades järgmist: (1) Komisjoni ekspert on teinud Venezuelasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Kalatoodete tervishoiukontrolli ja -järelevalvet käsitlevate Venezuela õigusaktide sätteid võib käsitada samaväärsetena direktiivi 91/493/EMÜ sätetega. (3) Ministerio de Agricultura y Cría asutus Servicio Autónomo de Recursos Pesqueros (SARPA) on võimeline tõhusalt kontrollima kehtivate õigusaktide kohaldamist. (4) Direktiivi 91/493/EMÜ artikli 11 lõike 4 punktis a osutatud sanitaarsertifikaadi saamise kord peab hõlmama ka näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid. (5) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber. (6) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmhoonete loetelu ning samuti tuleb koostada vastavalt direktiivi 92/48/EMÜ [3] II lisa punktidele 1 kuni 7 varustatud külmutuslaevade loetelu. Kõnealused loetelud tuleb koostada SARPA poolt komisjonile esitatud teabe põhjal. Seepärast peab SARPA tagama direktiivi 91/493/EMÜ artikli 11 lõike 4 vastavate sätete järgimise. (7) SARPA on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud nõuetega samaväärsete nõuete täitmise kohta. (8) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Ministerio de Agricultura y Cría asutus Servicio Autónomo de Recursos Pesqueros (SARPA) on Venezuela pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. Artikkel 2 Venezuelast pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud pakkimata kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "VENEZUELA" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema SARPA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kannete värvist. Artikkel 4 Käesolev otsus jõustub 60 päeva pärast selle avaldamist Euroopa Ühenduste Teatajas. Artikkel 5 Käesolev otsus on adresseeritud liikmesriikidele. Brüssel, 20. oktoober 2000 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA ETTEVÕTETE JA LAEVADE LOETELU PP : Töötlemistehas. FV : Kalatöötlemislaev. Loa number | Nimetus | Linn Piirkond | Kategooria | ES-029 | Alimentos Margarita CA | Mariguitar Sucre | PP | SPES-010 | Langostinos del Caribe CA | Punto Fijo Falcón | PP | SPES-012 | Gusteca CA | Las Piedras Falcón | PP | SPES-013 | De La Mar CA | Cumaná Sucre | PP | SPES-026 | CA Industrial de Pesca ‚CAIP' | Cumaná Sucre | PP | SPES-087 | Avencatun Industrial SA ‚Avecaisa' | Cumaná Sucre | PP | SPES-099 | Procam SA | Barcelona Anzoategui | PP | SPES-126 | Golfo Mar Export CA | Punto Fijo Falcón | PP | SPES-140 | CA Procesadora ‚Propesca' | Maracaibo Zulia | PP | SPES-143 | Procesadora Peninsula SA ‚Propensa' | Punto Fijo Falcón | PP | SPES-206 | Stefan Mar CA | Punto Fijo Falcón | PP | SPES-407 | Flota Industrial Pesca Atunera Caribe ‚Fipaca' | Cumaná Sucre | PP | SPES-434 | Landemar Export CA | Punto Fijo Falcón | PP | SPES-558 | Caribmar CA | Carupano Sucre | PP | SPES-566 | Exportadora Productos del Mar CA ‚Expomarca' | Punto Fijo Falcón | PP | SPES-579 | Naviera Industrial SA ‚Navisa' | Cumaná Sucre | PP | SPES-580 | Pesquera Costa de la Luz ‚Pescoluz' | Cumaná Sucre | PP | SPES-602 | Ingopesca | Punto Fijo Falcón | PP | SPES-626 | Ocean Shrimp CA | Punto Fijo Falcón | PP | SPES-628 | Industria Pesquera Oripesca CA | Cabruta Guarico | PP | SPES-706 | Fresco Mar CA | Península de Macanao Nueva Esparta | PP | SPES-751 | Pescandina Ema SA | Caracas Sucre | PP | SPES-839 | Carmela (Avencatun) | Las Piedras Falcón | FV | SPES-840 | Judibana (Formar SA) | Las Piedras Falcón | FV | SPES-843 | Carirubana (Orivensa SA) | Las Piedras Falcón | FV | SPES-844 | Conquista (Reparaciones marinas Atuneras ‚Rematun' CA) | Las Piedras Falcón | FV | SPES-845 | Cayude (Atuneros de Paraguana ‚Aparsa') | Las Piedras Falcón | FV | SPES-846 | Calypso (Atumar SA) | Las Piedras Falcón | FV | SPES-847 | Falcon (Panamericana SA) | Las Piedras Falcón | FV | SPES-873 | Caroni (Pesquera Catatumbo CA) | Cumaná Sucre | FV | SPES-910 | Pesquera Catatumbo CA | Cumaná Sucre | PP | SPES-875 | Amazonas (Pesquera Amazonas CA) | Cumaná Sucre | FV | SPES-876 | Ventuari (Pesquera Ventuari CA) | Cumaná Sucre | FV | --------------------------------------------------